b'\n_START_ARTICLE_\nNo\xc4\x8dera Inferior\xc4\x97\n_START_SECTION_\nIstorija\n_START_PARAGRAPH_\nPrie\xc5\xa1 rom\xc4\x97nams \xc4\xafsivie\xc5\xa1pataujant Piet\xc5\xb3 Italijoje Nuceria Alfaterna buvo vienas svarbiausi\xc5\xb3 miest\xc5\xb3 Sarno up\xc4\x97s sl\xc4\x97nyje. Herkulaniumas, Pomp\xc4\x97ja, Stabijos ir Sorentas buvo ne tokie svarb\xc5\xabs. Miesto monetose pavaizduotas up\xc4\x97s dievas. No\xc4\x8dera buvo i\xc5\xa1tikima Romai iki 309 m. pr. m. e., kai sukilo kartu su samnitais. Taip pat rastas alfabetas nucerino, kil\xc4\x99s i\xc5\xa1 etrusk\xc5\xb3 ra\xc5\xa1to. 308 m. pr. m. e. No\xc4\x8dera atmu\xc5\xa1\xc4\x97 rom\xc4\x97nus, kurie nor\xc4\x97jo i\xc5\xa1silaipinti Sarno \xc5\xbeiotyse, bet 307 m. pr. m. e. miestas buvo apgultas ir pasidav\xc4\x97. Rom\xc4\x97nai su miestu elg\xc4\x97si gerai, tad jis i\xc5\xa1liko i\xc5\xa1tikimas net po Kan\xc5\xb3 m\xc5\xab\xc5\xa1io._NEWLINE_Hanibalas sugriov\xc4\x97 miest\xc4\x85 216 m. pr. m. e. Gyventojai sugr\xc4\xaf\xc5\xbeo at\xc4\x97jus taikai. No\xc4\x8dera buvo i\xc5\xa1tikima per S\xc4\x85junginink\xc5\xb3 kar\xc4\x85, nors priklausomi miestai sukilo, kai buvo suformuotos j\xc5\xb3 savivaldos. No\xc4\x8derai atiteko Stabijos \xc5\xbeem\xc4\x97s po to, kai t\xc4\x85 miest\xc4\x85 89 m. pr. m. e. sugriov\xc4\x97 Sula. 73 m. pr. m. e. j\xc4\xaf nusiaub\xc4\x97 Spartakas._NEWLINE_No\xc4\x8dera anksti tapo vyskupyst\xc4\x97s centru ir XII a. palaik\xc4\x97 popie\xc5\xbei\xc5\xb3 Inocent\xc4\x85 II kovoje su Rod\xc5\xbeeriu Sicilie\xc4\x8diu ir smarkiai nukent\xc4\x97jo d\xc4\x97l to pasirinkimo. XIII a. miestas vadinosi Nuceria Christianorum (Krik\xc5\xa1\xc4\x8dioni\xc5\xb3 No\xc4\x8dera), nes Frydricho II \xc4\xafkurta sarac\xc4\x97n\xc5\xb3 kolonija Lu\xc4\x8dera anks\xc4\x8diau vadinosi Nuceria de Apulia. Ta\xc4\x8diau pa\xc4\x8dioj No\xc4\x8deroj buvo sarac\xc4\x97n\xc5\xb3 kolonija IX a._NEWLINE_1385 m. Karolis III Neapolietis apgul\xc4\x97 popie\xc5\xbei\xc5\xb3 Urbon\xc4\x85 VI No\xc4\x8deros pilyje._NEWLINE_Nuo XV a. iki 1806 m. miestas buvo vadinamas Nuceria Paganorum. Dabar 1,5 km \xc4\xaf vakarus yra Paganio miestas.'